रामनाथ चंद्रवंशी को शहीद का दर्जा दें | रामनाथ चंद्रवंशी को शहीद का दर्जा दें
रामनाथ चंद्रवंशी को शहीद का दर्जा दें
शुक्रवार को पालीगंज के शिव मंदिर परिसर में शहीद सरपंच रामनाथ प्रसाद चंद्रवंशी के दूसरा शहादत दिवस मनाया गया। इस...
Feb 03, 2018, 02:00 AM IST
शुक्रवार को पालीगंज के शिव मंदिर परिसर में शहीद सरपंच रामनाथ प्रसाद चंद्रवंशी के दूसरा शहादत दिवस मनाया गया। इस दौरान कार्यक्रम का उद्घाटन कृषि मंत्री डॉ प्रेम कुमार ने किया। इस दौरान उन्होंने कहा कि इनकी शहादत जया नहीं जाएगी। दोषी पर करवाई होगी और इनके और इनके परिजनों को न्याय मिलेगा। साथ ही आश्रितों को उचित मुआवजा भी मिलना चाहिए। इनके लिए हर संभव कार्य किया जाएगा।
शाहिद रामनाथ प्रसाद चंद्रवंशी स्‍मृति समिति द्वारा यह मांग की गई है कि इनको शाहिद का दर्जा दे सरकार तथा सरकार जगह मुहैया कराए हमलोग उनकी आदमकद प्रतिमा लगाएंगे। ताकि उनकी कुर्बानी बर्बाद न हो। इस कार्यक्रम में केंद्रीय राज्य मंत्री रामकृपाल यादव ने कहा कि इसके आश्रितों को हर संभव मदद किया जाएगा। इस मौके पर मंच संचालन प्रमोद अवतार चंद्रवंशी ने किया। जहां अशोक वर्मा, शक्ति कुमार शोला, दीनानाथ यादव, चंद्रसेन वर्मा, रामचंद्र राम, उर्मिला देवी, रंजन यादव, अशोक शर्मा, अंजू देवी सहित कई लोग मौजूद थे। रामनाथ प्रसाद चंद्रवंशी की प|ी सरपंच उर्मिला देवी ने कहा कि मेरे पति की हत्या पुलिस ने की है और उनकी जांच का जिम्मा पुलिस को ही दिया गया है। जिसके कारण उसमें मामला दर्ज कराने के बाद से कोई आगे की करवाई नहीं हुई है। पुलिस पर मेरा भरोसा नहीं रहा। मेरे पति के हत्या की न्यायिक जांच होनी चाहिए। इसके लिए पुलिस ही दोषी है तो सीबीआई के इनकी हत्या की जांच की मांग की है।
शहादत दिवस कार्यक्रम में मौजूद केंद्रीय राज्य मंत्री रामकृपाल यादव व अन्य।